ai4bharat/Pralekha huggingface dataset:
ਵਣਜ ਤੇ ਉਦਯੋਗ ਮੰਤਰਾਲਾ
ਸਪਾਈਸਿਸ ਬੋਰਡ ਨੇ ਛੋਟੀ ਇਲਾਚੀ ਲਈ ਖਰੀਦ ਵਿਕਰੇਤਾ ਮੀਟਿੰਗ ਦਾ ਆਯੋਜਨ ਕੀਤਾ
ਮੌਜੂਦਾ ਵਿੱਤੀ ਸਾਲ ਦੀ ਪਹਿਲੀ ਛਿਮਾਹੀ ਵਿੱਚ ਮਸਾਲਿਆਂ ਵਿੱਚ ਰਿਕਾਰਡ ਵੱਧ ਤੋਂ ਵੱਧ ਵਾਧਾ ਦਰਜ ਕੀਤਾ ਗਿਆ
ਮਸਾਲਿਆਂ ਦੀ ਰਾਣੀ ਛੋਟੀ ਇਲਾਚੀ ਵਿਸ਼ਵ ਵਿੱਚ ਆਪਣੀ ਬਹੁਤ ਹੀ ਸੁਹਾਵਨੀ ਖੁਸ਼ਬੂ ਲਈ ਜਾਣੀ ਜਾਂਦੀ ਹੈ । ਕੇਰਲ ਦੇਸ਼ ਵਿੱਚ ਛੋਟੀ ਇਲਾਚੀ ਦਾ ਸਭ ਤੋਂ ਵੱਡਾ ਉਤਪਾਦਕ ਹੈ । ਇਸ ਤੋਂ ਬਾਅਦ ਤਾਮਿਲਨਾਡ ਅਤੇ ਕਰਨਾਟਕ ਵੀ ਇਸ ਦੇ ਉਤਪਾਦਕ ਹਨ । 2020—21 ਦੀ ਪਹਿਲੀ ਛਿਮਾਹੀ ਦੌਰਾਨ ਛੋਟੀ ਇਲਾਚੀ ਦੀ ਦਰਾਮਦ ਵਿੱਚ ਉੱਪਰ ਜਾਂਦਾ ਰੁਝਾਨ ਦੇਖਿਆ ਗਿਆ ਅਤੇ 56.52 ਕਰੋੜ ਦੀ ਕੀਮਤ ਵਾਲੇ 1,900 ਮੀਟ੍ਰਿਕ ਟਨ ਇਲਾਚੀ ਦੀ ਦਰਾਮਦ ਹੋਈ । ਇਸ ਦਰਾਮਦ ਵਿੱਚ ਕੀਮਤ ਦੇ ਸੰਦਰਭ ਵਿੱਚ 483% ਵਾਧਾ ਅਤੇ ਗੁਣਾਤਮਕ ਸੰਦਰਭ ਵਿੱਚ 369% ਦਾ ਵਾਧਾ ਦਰਜ ਕੀਤਾ ਗਿਆ । ਛੋਟੀ ਇਲਾਚੀ ਖੇਤਰ ਨੂੰ ਉਤਪਾਦਨ ਅਤੇ ਦਰਾਮਦ ਮਾਮਲਿਆਂ ਵਿੱਚ ਦੋਵੇਂ ਧਿਰਾਂ ਕੁਦਰਤੀ ਆਪਦਾਂ ਤੇ ਹੋਰ ਕਾਰਣਾਂ ਕਰਕੇ ਚੁਣੌਤੀਆਂ ਦਾ ਸਾਹਮਣਾ ਕਰਨਾ ਪੈਂਦਾ ਹੈ । ਬੇਸ਼ੱਕ ਹਿੱਸੇਦਾਰਾਂ ਦੇ ਸਮੂਹਿਕ ਯਤਨਾਂ ਨਾਲ ਭਾਰਤੀ ਛੋਟੀ ਇਲਾਚੀ ਖੇਤਰ ਨੂੰ ਕੁਝ ਹੱਦ ਤੱਕ ਚੁਣੌਤੀਆਂ ਦੇ ਪ੍ਰਬੰਧਨ ਵਿੱਚ ਸਹਾਇਤਾ ਮਿਲੀ ਹੈ ਅਤੇ ਇਸ ਖੇਤਰ ਦੀ ਟਿਕਾਉਣਯੋਗ ਵਾਧੇ ਲਈ ਸਪਾਈਸਿਸ ਬੋਰਡ ਦੁਆਰਾ ਵੀ ਸਪਲਾਈ ਚੇਨ ਵਿੱਚ ਮਿਲ ਕੇ ਦਖ਼ਲ ਦੇ ਉਪਰਾਲੇ ਕੀਤੇ ਗਏ ਹਨ ।
ਬੋਰਡ ਨੇ ਛੋਟੀ ਇਲਾਚੀ ਉਦਯੋਗ ਦੀਆਂ ਚਿੰਤਾਵਾਂ ਨਾਲ ਨਜਿੱਠਣ ਲਈ ਅੱਜ ਇੱਕ ਵਰਚੂਅਲ ਖਰੀਦ ਵੇਖ ਮੀਟਿੰਗ ਦਾ ਆਯੋਜਨ ਕੀਤਾ ਅਤੇ ਭਾਈਵਾਲਾਂ ਨੂੰ ਸਿੱਧੇ ਅਤੇ ਸਥਾਪਿਤ ਪ੍ਰਭਾਵੀ ਕਾਰੋਬਾਰ ਸੰਪਰਕਾਂ ਨਾਲ ਗੱਲਬਾਤ ਕਰਨ ਲਈ ਇੱਕ ਕਾਮਨ ਪਲੇਟਫਾਰਮ ਮੁਹੱਈਆ ਕੀਤਾ । ਖਰੀਦ ਵਿਕਰੇਤਾ ਮੀਟਿੰਗ ਵਿੱਚ 130 ਤੋਂ ਵੱਧ ਹਿੱਸੇਦਾਰਾਂ ਨੇ ਹਿੱਸਾ ਲਿਆ । ਖਰੀਦ ਵਿਕਰੇਤਾ ਮੀਟਿੰਗ ਮਿਆਰੀ ਇਲਾਚੀ ਨੂੰ ਸਾਉਦੀ ਅਰਬ ਅਤੇ ਹੋਰ ਖਾੜੀ ਮੁਲਕਾਂ ਨੂੰ ਦਰਾਮਦ ਕਰਨ ਲਈ ਮਦਦ ਕਰੇਗਾ ।
ਖਰੀਦ ਵਿਕਰੀ ਮੀਟਿੰਗ ਦਾ ਉਦਘਾਟਨ ਕਰਦਿਆਂ ਏ ਡੀ ਵੀ ਡੀਨ ਕੁਰੀਆਕੋਸੇ , ਮੈਂਬਰ ਪਾਰਲੀਮੈਂਟ , ਇਦੁੱਕੀ ਨੇ ਕਿਹਾ ਕਿ ਛੋਟੀ ਇਲਾਚੀ ਇਦੁੱਕੀ ਦੇ ਕਿਸਾਨਾਂ ਦੇ ਸਮਾਜਿਕ ਤਾਣੇ ਬਾਣੇ ਨਾਲ ਲਬਰੇਜ਼ ਹੈ ਅਤੇ ਚੰਗੀ ਮਿਆਰੀ ਇਲਾਚੀ ਦੇ ਉਤਪਾਦਨ ਅਤੇ ਦਰਾਮਦ ਇਸ ਉਤਪਾਦ ਨੂੰ ਵਿਸ਼ਵ ਭਰ ਵਿੱਚ ਲਿਜਾਣ ਲਈ ਮਦਦ ਕਰੇਗਾ । ਉਹਨਾਂ ਨੇ ਬੋਰਡ ਦੇ ਯਤਨਾਂ ਦੀ ਪ੍ਰਸ਼ੰਸਾ ਕੀਤੀ ਅਤੇ ਚੁਣੌਤੀਆਂ ਦਾ ਸਾਹਮਣਾ ਕਰ ਰਹੇ ਖੇਤਰ ਲਈ ਸਹੀ ਸਮੇਂ ਤੇ ਇਸ ਖਰੀਦ ਵਿਕਰੀ ਮੀਟਿੰਗ ਨੂੰ ਆਯੋਜਿਤ ਕਰਨ ਲਈ ਵਧਾਈ ਦਿੱਤੀ ।
ਸ਼੍ਰੀ ਸੁਰੇਸ਼ ਕੁਮਾਰ ਪੀਐੱਮ ਅਤੇ ਡਾਕਟਰ ਰੇਮਾ ਸ਼੍ਰੀ ਏ ਬੀ , ਡਾਇਰੈਕਟਰਸ , ਸਪਾਈਸਿਸ ਬੋਰਡ ਨੇ ਛੋਟੀ ਇਲਾਚੀ ਦੀ ਦਰਾਮਦ ਲਈ ਮਿਆਰੀ ਮਾਣਕਾਂ ਦੀ ਪਾਲਣਾ ਕਰਨ ਅਤੇ ਟਿਕਾਉਣਯੋਗ ਬਣਾਉਣ ਲਈ ਮੁੱਖ ਬਿੰਦੂਆਂ ਉੱਤੇ ਜ਼ੋਰ ਦਿੱਤਾ ।
ਸਪਾਈਸਿਸ ਬੋਰਡ ਸਪਲਾਈ ਚੇਨ ਦੀਆਂ ਵੱਖ ਵੱਖ ਸਟੇਜਾਂ ਰਾਹੀਂ ਛੋਟੀ ਇਲਾਚੀ ਦੇ ਹਿੱਸੇਦਾਰਾਂ ਨੂੰ ਸਹਿਯੋਗ ਦਿੰਦਾ ਆ ਰਿਹਾ ਹੈ । ਬੋਰਡ ਕੋਲ ਖੇਤਰ ਵਧਾਉਣ , ਨਰਸਰੀ ਪ੍ਰਬੰਧਨ ਅਤੇ ਵਾਢੀ ਤੋਂ ਬਾਅਦ ਸੁਧਾਰਾਂ , ਚੰਗੇ ਖੇਤੀਬਾੜੀ ਅਭਿਆਸਾਂ ਨੂੰ ਉਤਸ਼ਾਹਿਤ ਕਰਨ , ਏਕੀਕ੍ਰਿਤ ਟੈਸਟ ਪ੍ਰਬੰਧਨ ਅਤੇ ਬਾਇਓ ਕੰਟਰੋਲ ਏਜੰਟਸ ਦੀ ਵਰਤੋਂ , ਮੁਹਿੰਮਾਂ , ਸਿਖਲਾਈਆਂ ਅਤੇ ਹੋਰ ਪ੍ਰੋਗਰਾਮਾਂ ਰਾਹੀਂ ਜਾਗਰੂਕਤਾ ਦੇਣ , ਸਪਾਈਸ ਪ੍ਰੋਡੂਸਰ ਸੁਸਾਇਟੀਜ਼  , ਆਰ ਐਂਡ ਡੀ ਸਪੋਰਟ ਰਾਹੀਂ ਇਲਾਚੀ ਉਗਾਉਣ ਵਾਲਿਆਂ ਵਿੱਚ ਸਮੂਹਿਕ ਮੁਹਿੰਮਾ ਉਤਸ਼ਾਹਿਤ ਕਰਨ ਲਈ ਸਹਿਯੋਗ ਲਈ ਵੱਖ ਵੱਖ ਪ੍ਰੋਗਰਾਮ ਤੇ ਗਤੀਵਿਧੀਆਂ ਕਰਦਾ ਹੈ ।
ਵਾਈ ਬੀ / ਐੱਸ ਐੱਸ ਐੱਸ
(Visitor Counter : 77
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਹਿਟ ਐਂਡ ਰਨ ਦੁਰਘਟਨਾਵਾਂ ਦੀ ਫਾਸਟ ਟ੍ਰੈਕ ਜਾਂਚ ਅਤੇ ਵਧੇ ਹੋਏ ਮੁਆਵਜ਼ੇ ਦੇ ਨਾਲ ਦਾਅਵੇ ਨਿਪਟਾਨ ਲਈ ਡ੍ਰਾਫਟ ਨਿਯਮਾਂ ਦਾ ਪ੍ਰਕਾਸ਼ਨ
ਸੜਕ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਨੇ ਬੀਮਾ ਪ੍ਰਮਾਣ ਪੱਤਰ ਵਿੱਚ ਮੋਬਾਈਲ ਨੰਬਰ ਜ਼ਰੂਰੀ ਬਣਾਉਣ ਦੇ ਲਈ ਸੀਐੱਮਵੀਆਰ 1989 ਨੂੰ ਸੋਧ ਕਰਨ ਲਈ ਜੀਐੱਸਆਰ 528  ਮਿਤੀ 02 ਅਗਸਤ, 2021 ਦੇ ਰਾਹੀਂ ਡ੍ਰਾਫਟ ਨਿਯਮਾਂ ਦਾ ਪ੍ਰਕਾਸ਼ਨ ਕੀਤਾ ਹੈ। ਇਸ ਦੇ ਇਲਾਵਾ, ਐੱਮਏਸੀਟੀ ਦੁਆਰਾ ਦਾਅਵਿਆਂ ਲਈ ਤੁਰੰਤ ਨਜਿੱਠਣ ਲਈ ਕਈ ਹਿਤਧਾਰਕਾਂ ਲਈ ਸਮੇਂ-ਸੀਮਾ ਸਹਿਤ ਸੜਕ ਦੁਰਘਟਨਾਵਾਂ ਦੀ ਵਿਸਤ੍ਰਿਤ ਜਾਂਚ ਦੀ ਪ੍ਰਕਿਰਿਆ , ਵਿਸਤ੍ਰਿਤ ਦੁਰਘਟਨਾ ਰਿਪੋਰਟ  ਅਤੇ ਉਸ ਦੀ ਰਿਪੋਰਟਿੰਗ ਜ਼ਰੂਰੀ ਬਣਾ ਦਿੱਤੀ ਗਈ ਹੈ।
ਮੰਤਰਾਲੇ ਨੇ ਜੀਐੱਸਆਰ 527  ਮਿਤੀ 02 ਅਗਸਤ, 2021 ਦੇ ਮਾਧਿਅਮ ਨਾਲ ਮੋਟਰ ਵਾਹਨ ਦੁਰਘਟਨਾ ਕੋਸ਼ ਦੇ ਨਿਰਮਾਣ, ਸੰਚਾਲਨ ਅਤੇ ਧਨ ਦੇ ਸਰੋਤ ਆਦਿ ਦੇ ਸੰਬੰਧ ਵਿੱਚ ਡ੍ਰਾਫਟ ਨਿਯਮ ਪ੍ਰਕਾਸ਼ਿਤ ਕੀਤੇ ਹਨ। ਇਸ ਕੋਸ਼ ਦਾ ਉਪਯੋਗ ਹਿਟ ਐਂਡ ਰਨ ਦੁਰਘਟਨਾ ਦੇ ਮਾਮਲੇ ਵਿੱਚ ਮੁਆਵਜਾ ਪ੍ਰਦਾਨ ਕਰਨ, ਦੁਰਘਟਨਾ ਵਿੱਚ ਜ਼ਖਮੀ ਹੋਏ ਲੋਕਾਂ ਦੇ ਇਲਾਜ ਅਤੇ ਕੇਂਦਰ ਸਰਕਾਰ ਦੁਆਰਾ ਨਿਰਧਾਰਤ ਕੀਤੇ ਜਾਣ ਵਾਲੇ ਕਿਸੇ ਵੀ ਹੋਰ ਉਦੇਸ਼ ਲਈ ਕੀਤਾ ਜਾਵੇਗਾ।
ਇਸ ਦੇ ਅਤਿਰਿਕਤ, ਮੰਤਰਾਲੇ ਨੇ ਵਧੇ ਹੋਏ ਮੁਆਵਜੇ  ਨੂੰ ਪੂਰਾ ਕਰਨ ਲਈ ਜੀਐੱਸਆਰ 526  ਮਿਤੀ 02 ਅਗਸਤ 2021 ਦੇ ਮਾਧਿਅਮ ਨਾਲ ਹਿਟ ਐਂਡ ਰਨ ਦੁਰਘਟਨਾ ਦੇ ਪੀੜਤਾਂ ਲਈ ਮੁਆਵਜ਼ਾ ਨਾਮਕ ਇੱਕ ਡ੍ਰਾਫਟ ਨਿਯਮ ਵੀ ਨੋਟੀਫਾਈ ਕੀਤਾ ਹੈ। ਇਹ ਯੋਜਨਾ ਪਹਿਲਾਂ ਤੋਂ ਮੌਜੂਦ ਸੋਲੇਟੀਅਮ ਯੋਜਨਾ, 1989 ਦਾ ਸਥਾਨ ਲਵੇਗੀ।
ਉਪਰੋਕਤ ਸਾਰੀਆਂ ਅਧਿਸੂਚਨਾਵਾਂ ਦਾਅਵਿਆਂ ਦੇ ਨਜਿੱਠਣ ਵਿੱਲ ਲੱਗਣ ਵਾਲੇ ਸਮੇਂ ਵਿੱਚ ਕਮੀ ਲਿਆਵੇਗੀ, ਵਧਿਆ ਹੋਇਆ ਮੁਆਵਜ਼ਾ ਲਾਗੂ ਕਰਨਗੀਆਂ ਅਤੇ ਸਾਰੇ ਹਿਤਧਾਰਕਾਂ ਦੁਆਰਾ ਅਪਣਾਈ ਜਾਣ ਵਾਲੀ ਵਿਸਤ੍ਰਿਤ ਪ੍ਰਕਿਰਿਆ ਦਾ ਨਿਰਧਾਰਨ ਕਰੇਗੀ।
Click here to see GSR 528 dated 02 Aug 2021 Rules related to insurance & DAR.pdf
Click here to see GSR 526 dt 02 Aug 2021 Scheme for Compensation to victims of Hit and Run Acc.pdf
Click here to see GSR 527 dated 02 aug 2021 Establishment of Motor Vehicle Accident Fund..pdf
ਵਣਜ ਤੇ ਉਦਯੋਗ ਮੰਤਰਾਲਾ
ਸੰਯੁਕਤ ਅਰਬ ਅਮੀਰਾਤ ਦੇ ਅਰਥਵਿਵਸਥਾ ਮੰਤਰੀ ਮਹਾਮਹਿਮ ਅਬਦੁੱਲਾ ਬਿਨ ਤੌਕ-ਅਲ-ਮਰੀ ਦੀ ਅਗਵਾਈ ਹੇਠ ਇੱਕ ਉੱਚ ਪੱਧਰੀ ਵਫ਼ਦ ਦਾ ਭਾਰਤ ਆਗਮਨ
ਨਵੀਂ ਦਿੱਲੀ ਅਤੇ ਮੁੰਬਈ ਵਿੱਚ ਗੱਲਬਾਤ ਦੇ ਕਈ ਦੌਰ, ਬੀ2ਬੀ ਪ੍ਰੋਗਰਾਮ, ਉਦਯੋਗ ਸੰਵਾਦ ਅਤੇ ਨਿਵੇਸ਼ ਮੀਟਿੰਗ ਏਜੰਡ ਵਿੱਚ ਸ਼ਾਮਲ
ਸੰਯੁਕਤ ਅਰਬ ਅਮੀਰਾਤ ਦੇ ਅਰਥਵਿਵਸਥਾ ਮੰਤਰੀ ਮਹਾਮਹਿਮ ਅਬਦੁੱਲਾ ਬਿਨ ਤੌਕ-ਅਲ-ਮਰੀ ਦੀ ਅਗਵਾਈ ਹੇਠ ਇੱਕ ਉੱਚ ਪੱਧਰੀ ਵਫ਼ਦ ਕੱਲ੍ਹ, 11 ਮਈ, 2022 ਨੂੰ ਭਾਰਤ ਦੌਰੇ ‘ਤੇ ਆ ਰਿਹਾ ਹੈ। ਉਨ੍ਹਾਂ ਦੇ ਨਾਲ ਉੱਥੇ ਦੇ ਉੱਦਮਸ਼ੀਲਤਾ ਅਤੇ ਐੱਸਐੱਮਈ ਰਾਜ ਮੰਤਰੀ ਮਹਾਮਹਿਮ ਅਹਿਮਦ ਬਿਲਹੂਲ-ਅਲ-ਫਲਾਸੀ ਵੀ ਹੋਣਗੇ।
ਆਪਣੇ ਦੌਰੇ ਵਿੱਚ, ਵਫ਼ਦ ਵਣਜ ਅਤੇ ਉਦਯੋਗ, ਉਪਭੋਗਤਾ ਕਾਰਜ, ਫੂਡ ਅਤੇ ਜਨਤਕ ਵੰਡ ਅਤੇ ਟੈਕਸਟਾਈਲ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨਾਲ ਨਵੀਂ ਦਿੱਲੀ ਅਤੇ ਮੁੰਬਈ ਵਿੱਚ ਕ੍ਰਮਵਾਰ 11 ਮਈ, 2022 ਅਤੇ 13 ਮਈ, 2022 ਨੂੰ ਮੁਲਾਕਾਤ ਕਰਨਗੇ। ਇਸ ਦੌਰਾਨ ਦੁੱਵਲੇ ਵਪਾਰ ਅਤੇ ਨਿਵੇਸ਼ ਸੰਬੰਧਾਂ ‘ਤੇ ਚਰਚਾ ਕੀਤੀ ਜਾਵੇਗੀ।
ਇਸ ਦੌਰੇ ਨਾਲ ਦੋਨਾਂ ਦੇਸ਼ਾਂ ਦਰਮਿਆਨ ਗੂੜ੍ਹੇ ਰਿਸ਼ਤਿਆਂ ਨੂੰ ਹੋਰ ਮਜ਼ਬੂਤੀ ਦੇਣ ਅਤੇ ਜੀਵੰਤ ਆਰਥਿਕ ਸੰਬੰਧਾਂ ਨੂੰ ਹੁਲਾਰਾ ਦੇਣ ਦਾ ਸ਼ਾਨਦਾਰ ਅਵਸਰ ਮਿਲੇਗਾ। ਇਸ ਦੌਰੇ ਵਿੱਚ ਦੋਨਾਂ ਪੱਖ ਮੁੱਖ ਨਿਵੇਸ਼ਕਾਂ ਦੇ ਨਾਲ ਗੱਲਬਾਤ ਵੀ ਕਰਨਗੇ।
ਦੋਨਾਂ ਦੇਸ਼ਾਂ ਦਰਮਿਆਨ ਦੁੱਵਲੇ ਵਪਾਰ ਇਸ ਸਮੇਂ 65.1 ਅਰਬ ਅਮਰੀਕੀ ਡਾਲਰ ਦਾ ਹੈ। ਇਸ ਤਰ੍ਹਾਂ ਸੰਯੁਕਤ ਅਰਬ ਅਮੀਰਾਤ ਭਾਰਤ ਦਾ ਤੀਜਾ ਸਭ ਤੋਂ ਵੱਡਾ ਕਾਰੋਬਾਰ ਸਾਂਝੇਦਾਰ ਹੈ। ਇਸ ਵਪਾਰ ਨੂੰ ਵਧਾਕੇ 100 ਅਰਬ ਅਮਰੀਕੀ ਡਾਲਰ ਕਰਨ ਦੀ ਅਪਾਰ ਸਮਰੱਥਾ ਮੌਜੂਦ ਹੈ। ਭਾਰਤ 2025 ਤੱਕ 5 ਖਰਬ  ਅਮਰੀਕੀ ਡਾਲਰ ਦੀ ਜੀਡੀਪੀ ਹਾਸਿਲ ਕਰਨ ਦੇ ਮਹੱਤਵਅਕਾਂਖੀ ਪੱਥ ‘ਤੇ ਭਾਰਤ ਦਾ ਅਹਿਮ ਸਾਂਝੇਦਾਰ ਮੰਨਿਆ ਜਾਂਦਾ ਹੈ।
ਨਵੀਂ ਦਿੱਲੀ ਅਤੇ ਮੁੰਬਈ ਵਿੱਚ ਗੱਲਬਾਤ ਦੇ ਕਈ ਦੌਰ ਹੋਣਗੇ। ਸੰਯੁਕਤ ਅਰਬ ਅਮੀਰਾਤ ਦੇ ਵਫ਼ਦ ਦੇ ਭਾਰਤ ਪ੍ਰਵਾਸ ਦੇ ਦੌਰਾਨ ਬੀ2ਬੀ ਪ੍ਰੋਗਰਾਮ, ਉਦਯੋਗ ਸੰਵਾਦ ਅਤੇ ਨਿਵੇਸ਼ ਮੀਟਿੰਗਾਂ ਨੂੰ ਏਜੰਡਾ ਵਿੱਚ ਸ਼ਾਮਲ ਕੀਤਾ ਗਿਆ ਹੈ।
ਜਹਾਜ਼ਰਾਨੀ ਮੰਤਰਾਲਾ
ਭਾਰਤ ਦੇ ਪ੍ਰਮੁੱਖ ਬੰਦਰਗਾਹਾਂ ਵਿੱਚ ਪਹਿਲੀ ਵਾਰ ਕੋਲਕਾਤਾ ਸਥਿਤ ਸ਼ਿਆਮਾ ਪ੍ਰਸਾਦ ਮੁਖਰਜੀ ਪੋਰਟ ਵਿੱਚ ਰੇਡੀਓ ਓਵਰ ਇੰਟਰਨੈਟ ਪ੍ਰੋਟੋਕਾਲ ਪ੍ਰਣਾਲੀ ਦਾ ਉਦਘਾਟਨ ਕੀਤਾ ਗਿਆ
ਪ੍ਰਭਾਵਕਾਰੀ ਲੰਬੀ ਦੂਰੀ ਦੀ ਸਮੁੰਦਰੀ ਸੰਚਾਰ ਪ੍ਰਦਾਨ ਕਰਨ ਲਈ ਇੱਕ ਬਹੁਤ ਜ਼ਰੂਰੀ ਸਮਾਧਾਨ ਦੇ ਰੂਪ ਵਿੱਚ ਕੋਲਕਾਤਾ ਸਥਿਤ ਸ਼ਿਆਮਾ ਪ੍ਰਸਾਦ ਮੁਖਰਜੀ, ਪੋਰਟ  ਵਿੱਚ ਰੇਡੀਓ ਓਵਰ ਇੰਟਰਨੈਟ ਪ੍ਰੋਟੋਕਾਲ  ਪ੍ਰਣਾਲੀ ਦਾ ਉਦਘਾਟਨ ਕੱਲ੍ਹ  ਸ਼ਾਮ ਕੀਤਾ ਗਿਆ। ਕਿਸੇ ਵੀ ਪ੍ਰਮੁੱਖ ਭਾਰਤੀ ਪੋਰਟ ਵਿੱਚ ਪਹਿਲੀ ਵਾਰ ਆਰਓਆਈਪੀ ਪ੍ਰਣਾਲੀ ਨੂੰ ਇੱਕ ਸਮੁੰਦਰੀ ਸੰਚਾਰ ਰਾਹੀਂ ਪੇਸ਼ ਕੀਤਾ ਜਾ ਰਿਹਾ ਹੈ। ਇਹ ਕੋਲਕਾਤਾ ਤੋਂ ਸੈਂਡ ਹੈਡਸ ਤੱਕ ਪੂਰੀ ਹੁਗਲੀ ਨਦੀ ਦੇ ਖਿੱਤੇ ਨੂੰ ਕਵਰ ਕਰੇਗਾ, ਜਿਸ ਵਿੱਚ 4 ਸਥਾਨਾਂ ‘ਤੇ ਬੇਸ ਸਟੇਸ਼ਨ ਹੋਣਗੇ। ਇਸ ਸੁਵਿਧਾ ਦੇ ਜ਼ਰੀਏ ਕੋਲਕਾਤਾ ਤੋਂ, ਵਿਸ਼ੇਸ਼ ਰੂਪ ਤੋਂ ਤੂਫਾਨ ਅਤੇ ਖਰਾਬ ਮੌਸਮ ਦੇ ਦੌਰਾਨ, ਸੈਂਡ ਹੈਡ੍ਸ ਦੇ ਜਹਾਜ਼ਾਂ ਨਾਲ ਰੇਡੀਓ ਦੇ ਰਾਹੀਂ ਸਿੱਧੇ ਸੰਚਾਰ ਸੰਪਰਕ ਕੀਤਾ ਜਾ ਸਕਦਾ ਹੈ।
ਐੱਸਐੱਮਪੀ,ਕੋਲਕਾਤਾ ਦੇ ਚੇਅਰਮੈਨ ਸ਼੍ਰੀ ਵਿਨੀਤ ਕੁਮਾਰ ਨੇ ਇਸ ਵਿਕਾਸ ਦੀ ਸਰਾਹਨਾ ਕੀਤੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਦੇਸ਼ ਵਿੱਚ ਇੱਕਮਾਤਰ ਨਦੀ ਬੰਦਰਗਾਹ ਹੋਣ ਦੇ ਬਾਵਜੂਦ ਐੱਸਐੱਮਪੀ, ਕੋਲਕਾਤਾ ਪਿਛਲੇ 152 ਵਰ੍ਹਿਆਂ ਤੋਂ ਲਗਾਤਾਰ ਭਾਰਤ ਦੇ ਪ੍ਰਮੁੱਖ ਬੰਦਰਗਾਹਾਂ ਵਿੱਚ ਆਪਣੀ ਮਹੱਤਵਪੂਰਨ ਸਥਿਤੀ ਬਣਾਈ ਹੋਈ ਹੈ।
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਡਿਊਟੀ ਦੀ ਮਿਆਰੀ ਦਰ ਵਿੱਚ ਕਟੌਤੀ ਤੋਂ ਬਾਅਦ ਖਾਣ ਵਾਲੇ ਤੇਲ ਦੀਆਂ ਰੋਜ਼ਾਨਾ ਥੋਕ ਕੀਮਤਾਂ ਵਿੱਚ ਭਾਰੀ ਗਿਰਾਵਟ
ਪਾਮ ਤੇਲ ਦੀਆਂ ਥੋਕ ਕੀਮਤਾਂ 2.50%, ਸਰ੍ਹੋਂ ਦੇ ਤੇਲ ਦੀਆਂ ਕੀਮਤਾਂ ਵਿੱਚ 0.97% ਤੱਕ ਦੀ ਗਿਰਾਵਟ
ਸੂਰਜਮੁਖੀ ਤੇਲ ਦੀਆਂ ਕੀਮਤਾਂ ਵਿੱਚ 1.30% ਅਤੇ ਵਣਸਪਤੀ ਵਿੱਚ 0.71% ਦੀ ਗਿਰਾਵਟ
ਖਾਣ ਵਾਲੇ ਤੇਲ ਦੇ ਭੰਡਾਰਾਂ ਦੀ ਨਿਗਰਾਨੀ ਲਈ ਵੈਬ ਪੋਰਟਲ ਦਾ ਸੰਚਾਲਨ ਪ੍ਰਕ੍ਰਿਆ ਅਧੀਨ
ਕੀਮਤਾਂ ਦੀ ਜਾਂਚ ਕਰਨ ਲਈ ਇੱਕ ਹਫ਼ਤਾ ਪਹਿਲਾਂ ਖਾਣ ਵਾਲੇ ਤੇਲ 'ਤੇ ਡਿਊਟੀ ਦੀ ਮਿਆਰੀ ਦਰ ਘਟਾਉਣ ਦੇ ਕੇਂਦਰ ਦੇ ਦਲੇਰਾਨਾ ਕਦਮ ਦੇ ਬਾਅਦ, ਰੋਜ਼ਾਨਾ ਥੋਕ ਕੀਮਤਾਂ ਵਿੱਚ ਵੱਡੇ ਅੰਤਰ ਦੀ ਰਿਪੋਰਟ ਕੀਤੀ ਗਈ ਸੀ।
ਪੈਕਡ ਪਾਮ ਤੇਲ ਦੀਆਂ ਰੋਜ਼ਾਨਾ ਥੋਕ ਕੀਮਤਾਂ ਵਿੱਚ 2.50% ਦੀ ਗਿਰਾਵਟ ਆਈ, ਇਸ ਤੋਂ ਬਾਅਦ ਸੀਸੈਮ ਤੇਲ ਵਿੱਚ 2.08%, ਨਾਰੀਅਲ ਤੇਲ ਵਿੱਚ 1.72%, ਪੈਕਡ ਮੂੰਗਫਲੀ ਤੇਲ ਵਿੱਚ 1.38%, ਪੈਕਡ ਸੂਰਜਮੁਖੀ ਤੇਲ ਵਿੱਚ 1.30%, ਪੈਕਡ ਸਰੋਂ ਦੇ ਤੇਲ ਵਿੱਚ 0.97%, ਪੈਕਡ ਵਨਸਪਤੀ ਵਿੱਚ 0.71% ਅਤੇ ਪੈਕਡ ਸੋਇਆ ਤੇਲ ਵਿੱਚ 0.68% ਦੀ ਕਮੀ ਆਈ ਹੈ।
ਸਾਰੇ ਰਾਜਾਂ ਅਤੇ ਖਾਣ ਵਾਲੇ ਤੇਲ ਉਦਯੋਗ ਸੰਗਠਨਾਂ ਨਾਲ ਗੱਲਬਾਤ ਦੇ ਅਧਾਰ ਤੇ, ਵਧੇਰੇ ਪਾਰਦਰਸ਼ਤਾ ਦੀ ਜ਼ਰੂਰਤ ਮਹਿਸੂਸ ਕੀਤੀ ਗਈ। ਇੱਕ ਅਗਲੀ ਕਾਰਵਾਈ ਦੇ ਰੂਪ ਵਿੱਚ, ਖੁਰਾਕ ਅਤੇ ਜਨਤਕ ਵੰਡ ਵਿਭਾਗ ਦੇਸ਼ ਵਿੱਚ ਹਫਤਾਵਾਰੀ ਅਧਾਰ ਤੇ ਖਾਣ ਵਾਲੇ ਤੇਲ/ਤੇਲ ਬੀਜਾਂ ਦੇ ਭੰਡਾਰਾਂ ਦੀ ਨਿਗਰਾਨੀ ਲਈ ਇੱਕ ਵੈਬ ਪੋਰਟਲ ਬਣਾਉਣ ਦੀ ਪ੍ਰਕਿਰਿਆ ਵਿੱਚ ਹੈ। ਪੋਰਟਲ 'ਤੇ ਡਾਟਾ ਮਿੱਲਰਾਂ, ਰਿਫਾਈਨਰਾਂ, ਸਟਾਕਿਸਟਾਂ ਅਤੇ ਥੋਕ ਵਿਕਰੇਤਾ ਆਦਿ ਵੱਲੋਂ ਦਰਜ ਕੀਤਾ ਜਾਵੇਗਾ।
ਭਾਰਤ ਸਰਕਾਰ ਨੇ ਨੋਟੀਫਿਕੇਸ਼ਨ ਨੰਬਰ 42/2021- ਕਸਟਮਜ਼, ਮਿਤੀ 10 ਸਤੰਬਰ 2021 ਅਨੁਸਾਰ, ਡਿਊਟੀ ਦੀ ਮਿਆਰੀ ਦਰ ਨੂੰ ਹੋਰ ਘਟਾ ਦਿੱਤਾ ਹੈ।
1. ਕੱਚਾ ਪਾਮ ਤੇਲ, ਕੱਚਾ ਸੋਇਆਬੀਨ ਤੇਲ ਅਤੇ ਕੱਚਾ ਸੂਰਜਮੁਖੀ ਦਾ ਤੇਲ 11.09.2021 ਤੋਂ 2.5% ਘਟ ਗਿਆ ਹੈ।
2. ਰਿਫਾਈਂਡ ਪਾਮ ਤੇਲ, ਰਿਫਾਈਂਡ ਸੋਇਆਬੀਨ ਤੇਲ ਅਤੇ ਰਿਫਾਈਂਡ ਸੂਰਜਮੁਖੀ ਦੇ ਤੇਲ 'ਤੇ ਡਿਊਟੀ ਦੀ ਮਿਆਰੀ ਦਰ 11.09.2021 ਤੋਂ 32.5% ਹੋਵੇਗੀ।
ਨਤੀਜੇ ਵੱਜੋਂ ਇਸਨੇ ਖਾਣ ਵਾਲੇ ਤੇਲ ਦੀਆਂ ਰੋਜ਼ਾਨਾ ਥੋਕ ਕੀਮਤਾਂ ਵਿੱਚ ਗਿਰਾਵਟ ਦੀ ਰਿਪੋਰਟ ਕੀਤੀ ਹੈ :
ਉਪਰ ਦਿੱਤੇ ਟੇਬਲ ਤੋਂ ਪਿਛਲੇ ਹਫਤੇ ਤੋਂ ਖਾਣ ਵਾਲੇ ਤੇਲ ਦੀਆਂ ਰੋਜ਼ਾਨਾ ਥੋਕ ਕੀਮਤਾਂ ਵਿੱਚ ਗਿਰਾਵਟ ਦਾ ਰੁਝਾਨ ਦੇਖਿਆ ਜਾ ਸਕਦਾ ਹੈ।
-----------
ਡੀਜੇਐਨ/ਐਨਐਸ
(Visitor Counter : 141
ਬਿਜਲੀ ਮੰਤਰਾਲਾ
ਕੋਲਾ ਅਧਾਰਿਤ ਤਾਪ ਬਿਜਲੀ ਪਲਾਂਟਾਂ ਨੂੰ ਪੜਾਅਵਾਰ ਤਰੀਕੇ ਨਾਲ ਬੰਦ ਕਰਨਾ ਅਤੇ ਥਰਮਲ ਪਾਵਰ ਪਲਾਂਟਾਂ ਵਿੱਚ ਸੁਪਰ-ਕ੍ਰਿਟੀਕਲ ਟੈਕਨੋਲੋਜੀਆਂ ਨੂੰ ਅਪਣਾਉਣਾ
ਕੇਂਦਰੀ ਬਿਜਲੀ ਅਤੇ ਨਵੀਨ ਤੇ ਅਖੁੱਟ ਊਰਜਾ ਮੰਤਰੀ ਨੇ ਰਾਜ ਸਭਾ ਨੂੰ ਸੂਚਿਤ ਕੀਤਾ ਹੈ ਕਿ ਸਰਕਾਰ ਨੇ ਦੇਸ਼ ਵਿੱਚ ਪੁਰਾਣੇ ਕੋਲਾ ਅਧਾਰਿਤ ਥਰਮਲ ਪਾਵਰ ਪਲਾਂਟਾਂ ਨੂੰ ਪੜਾਅਵਾਰ ਤਰੀਕੇ ਨਾਲ ਬੰਦ ਕਰਨ ਦੀ ਕੋਈ ਯੋਜਨਾ ਤਿਆਰ ਨਹੀਂ ਕੀਤੀ ਹੈ। ਕੇਂਦਰੀ ਬਿਜਲੀ ਅਥਾਰਿਟੀ ਨੇ ਮਿਤੀ 20.01.2023 ਦੇ ਇੱਕ ਸਲਾਹ ਪੱਤਰ ਰਾਹੀਂ ਸੁਝਾਅ ਦਿੱਤਾ ਹੈ ਕਿ ਭਵਿੱਖ ਵਿੱਚ ਜ਼ਰੂਰਤ ਊਰਜਾ ਮੰਗ ਪਰਿਦ੍ਰਿਸ਼ ਅਤੇ ਸਮਰੱਥਾ ਦੀ ਉਪਲਬਧਤਾ ਨੂੰ ਦੇਖਦੇ ਹੋਏ 2030 ਤੋਂ ਪਹਿਲਾਂ ਕੋਲਾ ਅਧਾਰਿਤ ਬਿਜਲੀ ਪਲਾਂਟਾਂ ਨੂੰ ਬੰਦ ਕਰਨ ਜਾਂ ਲਕਸ਼ਾਂ ਨੂੰ ਬਦਲਣ ਦਾ ਕਾਰਜ ਨਹੀਂ ਕੀਤਾ ਜਾਵੇਗਾ। ਥਰਮਲ ਪਾਵਰ ਪਲਾਂਟਾਂ ਨੂੰ ਇਹ ਵੀ ਸਲਾਹ ਦਿੱਤੀ ਗਈ ਸੀ ਕਿ ਉਹ ਆਪਣੀਆਂ ਇਕਾਈਆਂ ਦੇ ਨਵੀਕਰਣ ਅਤੇ ਆਧੁਨਿਕੀਕਰਣ  ਅਤੇ ਜੀਵਨ ਵਿਸਤਾਰ  ਦਾ ਕਾਰਜ ਸਾਲ 2030 ਜਾਂ ਉਸ ਦੇ ਬਾਅਦ ਦੀ ਮਿਆਦ ਤੱਕ ਪੂਰਾ ਕਰੀਏ ਜਾਂ ਗ੍ਰਿਡ ਵਿੱਚ ਸੌਰ ਅਤੇ ਪਵਨ ਊਰਜਾ ਏਕੀਕਰਣ ਨੂੰ ਸੁਵਿਧਾਜਨਕ ਬਣਾਉਣ ਲਈ ਦੋ ਪਾਲੀਆਂ ਵਿੱਚ ਪਲਾਂਟਾਂ ਦਾ ਪਰਿਚਾਲਨ ਕਰੋ, ਜਿੱਥੇ ਸੰਭਵ ਹੋਵੇ। ਬਿਜਲੀ ਐਕਟ, 2003 ਦੀ ਧਾਰਾ 7 ਦੇ ਅਨੁਸਾਰ ਉਤਪਾਦਨ ਇੱਕ ਲਾਇਸੈਂਸ ਮੁਕਤ ਕਾਰਜ ਹੈ ਅਤੇ ਇਕਾਈਆਂ ਨੂੰ ਪੜਾਅਬੱਧ ਰੂਪ ਨਾਲ ਖ਼ਤਮ ਕਰਨ/ਬੰਦ ਕਰਨ ਦਾ ਫ਼ੈਸਲਾ ਬਿਜਲੀ ਉਤਪਾਦਨ ਕੰਪਨੀਆਂ ਦੁਆਰਾ ਖੁਦ ਦੇ ਤਕਨੀਕੀ-ਆਰਥਿਕ ਅਤੇ ਵਾਤਾਵਰਣਿਕ ਕਾਰਨਾਂ ਦੇ ਅਧਾਰ ‘ਤੇ ਲਿਆ ਜਾਂਦਾ ਹੈ ।
ਮੰਤਰੀ ਮਹੋਦਯ ਨੇ ਇਹ ਵੀ ਦੱਸਿਆ ਕਿ ਉੱਚ ਯੋਗਤਾ ਪ੍ਰਾਪਤ ਕਰਨ ਅਤੇ ਕਾਰਬਨ ਫੁਟਪ੍ਰਿੰਟ ਨੂੰ ਘੱਟ ਕਰਨ ਲਈ ਦੇਸ਼ ਵਿੱਚ ਕਾਰਜਸ਼ੀਲ ਵੱਡੀ ਗਿਣਤੀ ਵਿੱਚ ਥਰਮਲ ਪਾਵਰ ਪਲਾਂਟਾਂ ਨੇ ਪਹਿਲਾਂ ਹੀ ਸੁਪਰ-ਕ੍ਰਿਟੀਕਲ/ਅਲਟਰਾ ਸੁਪਰ-ਕ੍ਰਿਟੀਕਲ ਟੈਕਨੋਲੋਜੀਆਂ ਨੂੰ ਅਪਣਾ ਲਿਆ ਹੈ। ਵਰਤਮਾਨ ਵਿੱਚ, 65150 ਮੈਗਾਵਾਟ ਦੀ ਕੁੱਲ ਸਮਰੱਥਾ ਦੀ 94 ਕੋਲਾ ਅਧਾਰਿਤ ਤਾਪ ਪਲਾਂਟ ਸੁਪਰ-ਕ੍ਰਿਟੀਕਲ/ ਅਲਟਰਾ ਸੁਪਰ-ਕ੍ਰਿਟੀਕਲ ਟੈਕਨੋਲੋਜੀਆਂ ਦੇ ਨਾਲ ਕਾਰਜ ਕਰ ਰਹੇ ਹਨ ।
ਇਹ ਜਾਣਕਾਰੀ ਕੇਂਦਰੀ ਬਿਜਲੀ ਅਤੇ ਨਵੀਨ ਤੇ ਅਖੁੱਟ ਊਰਜਾ ਮੰਤਰੀ ਸ਼੍ਰੀ ਆਰ.ਕੇ. ਸਿੰਘ ਨੇ 8 ਅਗਸਤ, 2023 ਨੂੰ ਰਾਜ ਸਭਾ ਵਿੱਚ ਇੱਕ ਪ੍ਰਸ਼ਨ ਦੇ ਲਿਖਤੀ ਜਵਾਬ ਵਿੱਚ ਦਿੱਤੀ ਹੈ।
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਪ੍ਰਧਾਨ ਮੰਤਰੀ ਗ਼ਰੀਬ ਕਲਿਆਣ ਅੰਨ ਯੋਜਨਾ  ਤਹਿਤ ਰਾਜਾਂ / ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੁਆਰਾ ਚੁਕਾਈ ਅਤੇ ਵੰਡ ਦੀ ਸਮੀਖਿਆ
ਸਾਰੇ ਰਾਜਾਂ / ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੁਆਰਾ ਪੀਐੱਮਜੀਕੇਏ-2 ਤਹਿਤ ਐਡੀਸ਼ਨਲ ਮੁਫਤ ਅਨਾਜ ਦੀ ਵੰਡ ਨੂੰ ਜੁਲਾਈ ਅਤੇ ਅਗਸਤ 2020 ਦੇ ਅੰਤ ਤੱਕ ਪੂਰਾ ਕੀਤੇ ਜਾਣ ਦੀ ਉਮੀਦ ਹੈ
ਖੁਰਾਕ ਅਤੇ ਜਨਤਕ ਵੰਡ ਵਿਭਾਗ ਦੇ ਸੱਕਤਰ ਅਤੇ ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲੇ ਦੇ ਖਪਤਕਾਰ ਮਾਮਲੇ ਵਿਭਾਗ ਦੇ ਸਕੱਤਰ ਦੁਆਰਾ ਪ੍ਰਧਾਨ ਮੰਤਰੀ ਗ਼ਰੀਬ ਕਲਿਆਣ ਅੰਨ ਯੋਜਨਾ  ਦੇ ਪੜਾਅ -2 ਦੇ ਤਹਿਤ ਅਤੇ ਆਤਮ ਨਿਰਭਰ ਭਾਰਤ ਸਕੀਮ  ਤਹਿਤ ਅਨਾਜ  ਅਤੇ ਚਣਾ ਦੀ ਵੰਡ, ਚੁਕਾਈ ਅਤੇ ਸਥਿਤੀ ਦੀ ਪ੍ਰਗਤੀ ਬਾਰੇ ਸਾਰੇ ਰਾਜਾਂ / ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਖੁਰਾਕ ਅਤੇ ਸਕੱਤਰਾਂ ਸਿਵਲ ਸਪਲਾਈ ਇੰਚਾਰਜ ਇੱਕ ਵੀਡੀਓ ਕਾਨਫਰੰਸ ਜ਼ਰੀਏ ਸਮੀਖਿਆ ਮੀਟਿੰਗ ਕੀਤੀ।
ਖੁਰਾਕ ਅਤੇ ਜਨਤਕ ਵੰਡ ਵਿਭਾਗ ਦੇ ਸਕੱਤਰ ਨੇ ਚਾਲੂ ਸੰਕਟ ਦੇ ਸਮੇਂ ਸਾਰੇ ਐੱਨਐੱਫਐੱਸਏ ਲਾਭਾਰਥੀਆਂ ਲਈ ਅਨਾਜ ਦੀ ਉਚਿਤ ਮਾਤਰਾ ਦੀ ਸਮੇਂ ਸਿਰ ਉਪਲਬਧਤਾ ਨੂੰ ਯਕੀਨੀ ਬਣਾਉਣ ਅਤੇ ਸਮੇਂ ਸਿਰ ਉਪਲਬਧ ਕਰਵਾਉਣ ਲਈ ਜੁਲਾਈ ਅਤੇ ਅਗਸਤ 2020 ਦੇ ਮਹੀਨਿਆਂ ਲਈ ਅਨਾਜ ਦੀ ਚੁਕਾਈ ਅਤੇ ਵੰਡ ਸਥਿਤੀ ਦੇ ਸਬੰਧ ਵਿੱਚ ਹਰੇਕ ਰਾਜ/ਕੇਂਦਰ ਸ਼ਾਸਿਤ ਪ੍ਰਦੇਸ਼ ਨਾਲ ਵਿਸਤਾਰ ਨਾਲ ਵਿਚਾਰ-ਵਟਾਂਦਰਾ ਕੀਤਾ। ਇਸ ਤੋਂ ਇਲਾਵਾ ਖੁਰਾਕ ਅਤੇ ਜਨਤਕ ਵੰਡ ਵਿਭਾਗ ਦੇ ਸੱਕਤਰ ਨੇ ਆਤਮ ਨਿਰਭਰ ਭਾਰਤ ਸਕੀਮ ਦੇ ਤਹਿਤ, ਸਾਰੇ ਪ੍ਰਵਾਸੀਆਂ / ਫਸੇ ਪ੍ਰਵਾਸੀ ਵਿਅਕਤੀਆਂ ਨੂੰ ਮੁਫਤ ਅਨਾਜ ਦੀ ਵੰਡ ਦੀ ਪ੍ਰਗਤੀ ਦਾ ਜਾਇਜ਼ਾ ਵੀ ਲਿਆ, ਜਿਹੜੇ ਨਾ ਤਾਂ ਐੱਨਐੱਫਐੱਸਏ ਤਹਿਤ ਆਉਂਦੇ ਹਨ ਅਤੇ ਨਾ ਹੀ ਕਿਸੇ ਰਾਜ ਦੀ ਪੀਡੀਐੱਸ ਸਕੀਮ ਤਹਿਤ। ਜਿਸ ਦੀ ਵੰਡ ਦੀ ਮਿਆਦ 31 ਅਗਸਤ 2020 ਤੱਕ ਵਧਾ ਦਿੱਤੀ ਗਈ ਹੈ।
ਕੁਝ ਰਾਜਾਂ ਨੂੰ ਛੱਡ ਕੇ, ਜਿੱਥੇ ਪੀਐੱਮਜੀਕੇਵਾਈ ਦੇ ਤਹਿਤ ਮੁਫਤ ਅਨਾਜ ਦੀ ਵੰਡ ਕੁਝ ਦੇਰੀ ਨਾਲ ਅੱਗੇ ਵੱਧ ਰਹੀ ਹੈ, ਉੱਥੇ ਨਿਯਮਿਤ ਐੱਨਐੱਫਐੱਸਏ ਅਨਾਜ ਅਤੇ ਪੀਐੱਮਜੀਕੇਏਵਾਈ ਅਨਾਜ ਅਤੇ ਹੋਰ ਢੋਆ-ਢੁਆਈ ਦੀਆਂ ਰੁਕਾਵਟਾਂ ਦੇ ਬਾਵਜੂਦ ਵੰਡ ਚੱਕਰ ਦੇ ਅਨੁਕੂਲ ਹੋਣ ਕਾਰਨ, ਬਹੁਤ ਸਾਰੇ ਰਾਜਾਂ / ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਵਿੱਚ ਅਨਾਜ ਦੀ ਚੁਕਾਈ ਅਤੇ ਵੰਡ ਤਸੱਲੀਬਖਸ਼ ਹੈ। ਲਗਭਗ ਸਾਰੇ ਰਾਜਾਂ / ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਤੋਂ ਜੁਲਾਈ ਅਤੇ ਅਗਸਤ 2020 ਦੇ ਅੰਤ ਤੱਕ ਦੇ ਮਹੀਨਿਆਂ ਲਈ ਪੀਐੱਮਜੀਕੇਏ-2 ਦੇ ਤਹਿਤ ਐਡੀਸ਼ਨਲ ਮੁਫਤ ਅਨਾਜ ਦੀ ਵੰਡ ਨੂੰ ਪੂਰਾ ਕਰਨ ਦੀ ਉਮੀਦ ਕੀਤੀ ਜਾਂਦੀ ਹੈ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ ਤੋਂ ਬਾਅਦ ਦੀਆਂ ਬਿਮਾਰੀਆਂ ਤੇ ਅਧਿਐਨ
ਇੰਡੀਅਨ ਕੌਂਸਲ ਆਫ਼ ਮੈਡੀਕਲ ਰਿਸਰਚ , ਜੋ ਸਿਹਤ ਖੋਜ ਵਿਭਾਗ ਦੇ ਅਧੀਨ ਇੱਕ ਖੁਦਮੁਖਤਿਆਰ ਸੰਸਥਾ ਹੈ, ਨੇ ਕੋਵਿਡ -19 ਦੇ ਕਲੀਨਿਕਲ ਇਲਾਜ ਅਤੇ ਨਤੀਜਿਆਂ ਨੂੰ ਹਾਸਲ ਕਰਨ ਲਈ ਦੇਸ਼ ਭਰ ਦੀਆਂ 20 ਸਾਈਟਾਂ 'ਤੇ ਇੱਕ ਕੋਵਿਡ ਕਲੀਨਿਕਲ ਰਜਿਸਟਰੀ ਸਥਾਪਤ ਕੀਤੀ ਹੈ। ਇਹ ਜਾਣਕਾਰੀ ਸਿਰਫ ਹਸਪਤਾਲ ਵਿੱਚ ਦਾਖਲ ਮਰੀਜ਼ਾਂ ਤੱਕ ਹੀ ਸੀਮਤ ਹੈ। ਕੋਵਿਡ ਤੋਂ ਬਾਅਦ ਦੇ ਅਧਿਐਨ ਵੱਖੋ -ਵੱਖਰੀਆਂ ਸਥਿਤੀਆਂ ਜਿਵੇਂ ਕਿ ਮਸਾਹ ਦੀ ਨਾੜੀ  ਅਤੇ ਫੇਫੜਿਆਂ ਦੀ ਸੋਜ, ਮਿਉਕ੍ਰੋਮਾਈਕੋਸਿਸ ਆਦਿ 'ਤੇ ਕੀਤੇ ਜਾ ਰਹੇ ਹਨ।ਹਾਲਾਂਕਿ, ਸਿਹਤ ਇੱਕ ਰਾਜ ਦਾ ਵਿਸ਼ਾ ਹੈ, ਭਾਰਤ ਸਰਕਾਰ ਨੇ ਰਾਜਾਂ ਨੂੰ ਸਲਾਹ ਦਿੱਤੀ ਹੈ ਕਿ ਉਹ ਆਪਣੀਆਂ ਸੰਬੰਧਤ ਸਿਹਤ ਸਹੂਲਤਾਂ ਵਿੱਚ ਕੋਵਿਡ ਤੋਂ ਬਾਅਦ ਦੇ ਕਲੀਨਿਕ ਸਥਾਪਤ ਕਰਨ ਤਾਂ ਜੋ ਕੋਵਿਡ ਤੋਂ ਬਾਅਦ ਦੀਆਂ ਵੱਖ -ਵੱਖ ਸਥਿਤੀਆਂ ਤੋਂ ਪੀੜਤ ਲੋਕਾਂ ਦੀਆਂ ਲੋੜਾਂ ਨੂੰ ਪੂਰਾ ਕੀਤਾ ਜਾ ਸਕੇ।
ਇਸ ਤੋਂ ਇਲਾਵਾ ਮਾਹਰ ਗਰੁੱਪ ਕੋਵਿਡ ਤੋਂ ਬਾਅਦ ਦੀਆਂ ਵੱਖ ਵੱਖ ਸਥਿਤੀਆਂ/ਮੁੱਦਿਆਂ 'ਤੇ ਮੋਡਿਉਲ/ਦਿਸ਼ਾ ਨਿਰਦੇਸ਼ਾਂ' ਤੇ ਵੀ ਕੰਮ ਕਰ ਰਹੇ ਹਨ।
ਰਾਜ ਮੰਤਰੀ , ਡਾ.ਭਾਰਤੀ ਪ੍ਰਵੀਣ ਪਵਾਰ ਨੇ ਅੱਜ ਇੱਥੇ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਇਹ ਜਾਣਕਾਰੀ ਦਿੱਤੀ।
-----------------------
ਐੱਮ ਵੀ
(Visitor Counter : 70
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀ ਉਪਲਬਧਤਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ 175.63 ਕਰੋੜ ਤੋਂ ਅਧਿਕ ਟੀਕੇ ਪ੍ਰਦਾਨ ਕੀਤੇ ਗਏ
ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਹੁਣ ਵੀ 12.68 ਕਰੋੜ ਤੋਂ ਅਧਿਕ ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਮੌਜੂਦ ਹਨ
ਕੇਂਦਰ ਸਰਕਾਰ ਦੇਸ਼ਭਰ ਵਿੱਚ ਕੋਵਿਡ-19 ਟੀਕਾਕਰਣ ਦਾ ਦਾਇਰਾ ਵਿਸਤ੍ਰਿਤ ਕਰਨ ਅਤੇ ਲੋਕਾਂ ਨੂੰ ਟੀਕੇ ਲਗਾਉਣ ਦੀ ਗਤੀ ਨੂੰ ਤੇਜ਼ ਕਰਨ ਦੇ ਲਈ ਪ੍ਰਤੀਬੱਧ ਹੈ। ਰਾਸ਼ਟਰਵਿਆਪੀ ਕੋਵਿਡ-19 ਟੀਕਾਕਰਣ 16 ਜਨਵਰੀ 2021 ਨੂੰ ਸ਼ੁਰੂ ਹੋਇਆ ਸੀ। ਕੋਵਿਡ-19 ਦੇ ਟੀਕੇ ਨੂੰ ਸਭ ਦੇ ਲਈ ਉਪਲਬਧ ਕਰਵਾਉਣ ਦੇ ਲਈ ਨਵਾਂ ਪੜਾਅ 21 ਜੂਨ 2021 ਤੋਂ ਸ਼ੁਰੂ ਕੀਤਾ ਗਿਆ ਸੀ। ਟੀਕਾਕਰਣ ਮੁਹਿੰਮ ਦੀ ਗਤੀ ਨੂੰ ਅਧਿਕ ਤੋਂ ਅਧਿਕ ਟੀਕੇ ਦੀ ਉਪਲਬਧਤਾ ਦੇ ਜ਼ਰੀਏ ਵਧਾਇਆ ਗਿਆ ਹੈ। ਇਸ ਦੇ ਤਹਿਤ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਟੀਕੇ ਦੀ ਉਪਲਬਧਤਾ ਬਾਰੇ ਪਹਿਲਾਂ ਸੂਚਨਾ ਪ੍ਰਦਾਨ ਕੀਤੀ ਜਾਂਦੀ ਹੈ, ਤਾਕਿ ਉਹ ਬਿਹਤਰ ਯੋਜਨਾ ਦੇ ਨਾਲ ਟੀਕੇ ਲਗਾਉਣ ਦਾ ਬੰਦੋਬਸਤ ਕਰ ਸਕਣ ਅਤੇ ਟੀਕੇ ਦੀ ਸਪਲਾਈ ਚੇਨ ਨੂੰ ਦਰੁਸਤ ਕੀਤਾ ਜਾ ਸਕੇ।
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਹਿੱਸੇ ਦੇ ਰੂਪ ਵਿੱਚ ਕੇਂਦਰ ਸਰਕਾਰ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਕੋਵਿਡ ਟੀਕੇ ਪ੍ਰਦਾਨ ਕਰਕੇ ਉਨ੍ਹਾਂ ਨੂੰ ਪੂਰਨ ਸਹਿਯੋਗ ਦੇ ਰਹੀ ਹੈ। ਟੀਕੇ ਦੀ ਸਰਬ-ਉਪਲਬਧਤਾ ਦੇ ਨਵੇਂ ਪੜਾਅ ਵਿੱਚ, ਕੇਂਦਰ ਸਰਕਾਰ ਟੀਕਾ ਨਿਰਮਾਤਾਵਾਂ ਤੋਂ 75% ਟੀਕੇ ਖਰੀਦ ਕੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਪ੍ਰਦਾਨ ਕਰੇਗੀ।
|
|
ਟੀਕਿਆਂ ਦੀਆਂ ਖੁਰਾਕਾਂ
|
|

|
|
ਹੁਣ ਤੱਕ ਹੋਈ ਸਪਲਾਈ
|
|
1,75,63,31,180
|
|
ਬਾਕੀ ਟੀਕੇ
|
|
12,68,63,307
ਕੇਂਦਰ ਸਰਕਾਰ ਦੁਆਰਾ ਹੁਣ ਤੱਕ ਮੁਫ਼ਤ ਅਤੇ ਸਿੱਧੇ ਰਾਜ ਸਰਕਾਰ ਖਰੀਦ ਦੇ ਜ਼ਰੀਏ ਟੀਕੇ ਦੀਆਂ 175.63 ਕਰੋੜ ਤੋਂ ਅਧਿਕ  ਖੁਰਾਕਾਂ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਉਪਲਬਧ ਕਰਵਾਈਆਂ ਗਈਆਂ ਹਨ।
ਹੁਣ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀਆਂ 12.68 ਕਰੋੜ ਤੋਂ ਅਧਿਕ  ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਉਪਲਬਧ ਹਨ, ਜਿਨ੍ਹਾਂ ਨੂੰ ਲਗਾਇਆ ਜਾਣਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ‘ਗੁਮਨਾਮ ਸੈਨਿਕ ਦੇ ਮਕਬਰੇ’ ‘ਤੇ ਸ਼ਰਧਾਂਜਲੀ ਅਰਪਿਤ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ 25 ਅਗਸਤ 2023 ਨੂੰ ਐਥਨਸ ਵਿੱਚ ‘ਗੁਮਨਾਮ ਸੈਨਿਕ ਦੇ ਮਕਬਰੇ’ ‘ਤੇ ਸ਼ਰਧਾਂਜਲੀ ਅਰਪਿਤ ਕੀਤੀ।
ਪ੍ਰਧਾਨ ਮੰਤਰੀ ਨੇ ਵਿੱਚ ‘ਗੁਮਨਾਮ ਸੈਨਿਕ ਦੇ ਮਕਬਰੇ’ ‘ਤੇ ਪੁਸ਼ਪਾਂਜਲੀ ਅਰਪਿਤ ਕੀਤੀ। ਇਸ ਦੇ ਬਾਅਦ ਉਨ੍ਹਾਂ ਨੇ ਰਸਮੀ ਸਲਾਮੀ ਗਾਰਦ  ਦਾ ਨਿਰੀਖਣ ਕੀਤਾ।
ਰੇਲ ਮੰਤਰਾਲਾ
ਆਕਸੀਜਨ ਐਕਸਪ੍ਰੈੱਸ ਨੇ ਉੱਤਰ ਪ੍ਰਦੇਸ਼, ਮਹਾਰਾਸ਼ਟਰ, ਦਿੱਲੀ ਅਤੇ ਮੱਧ ਪ੍ਰਦੇਸ਼ ਵਿੱਚ ਹੁਣ ਤੱਕ ਕੁੱਲ 510 ਮੀਟ੍ਰਿਕ ਟਨ ਆਕਸੀਜਨ ਪਹੁੰਚਾਈ
ਹਰਿਆਣਾ ਨੂੰ ਪਹਿਲੀ ਆਕਸੀਜਨ ਐਕਸਪ੍ਰੈੱਸ ਪ੍ਰਾਪਤ ਕਰਨ ਜਾ ਰਿਹਾ ਹੈ, 5 ਖਾਲੀ ਕੰਟੇਨਰ ਫਰੀਦਾਬਾਦ ਤੋਂ ਰੁੜਕੇਲਾ ਲਈ ਰਵਾਨਾ
ਆਕਸੀਜਨ ਐਕਸਪ੍ਰੈੱਸ ਦੀ ਪਹਿਲੀ ਖੇਪ ਮੱਧ ਪ੍ਰਦੇਸ਼ ਪਹੁੰਚੀ
ਭਾਰਤੀ ਰੇਲ ਨੇ ਦੇਸ਼ ਦੇ ਵੱਖ-ਵੱਖ ਹਿੱਸਿਆਂ ਵਿੱਚ ਤਰਲ ਮੈਡੀਕਲ ਆਕਸੀਜਨ ਪਹੁੰਚਾਉਣ ਦੀ ਯਾਤਰਾ ਜਾਰੀ ਹੈ। ਹੁਣ ਤੱਕ 510 ਮੀਟ੍ਰਿਕ ਟਨ ਤੋਂ ਅਧਿਕ ਤਰਲ ਮੈਡੀਕਲ ਆਕਸੀਜਨ  ਮਹਾਰਾਸ਼ਟਰ, ਉੱਤਰ ਪ੍ਰਦੇਸ਼, ਮੱਧ ਪ੍ਰਦੇਸ਼ ਅਤੇ ਦਿੱਲੀ ਵਿੱਚ ਪਹੁੰਚਾਈ ਗਈ ਹੈ।
ਹਰਿਆਣਾ ਸਰਕਾਰ ਨੇ ਵੀ ਆਕਸੀਜਨ ਐਕਸਪ੍ਰੈੱਸ ਲਈ ਭਾਰਤੀ ਰੇਲਵੇ ਨੂੰ ਬੇਨਤੀ ਕੀਤੀ ਹੈ। ਵਰਤਮਾਨ ਵਿੱਚ, ਖਾਲੀ ਟੈਂਕਰ ਫਰੀਦਾਬਾਦ ਵਿੱਚ ਲੋਡ ਕੀਤੇ ਜਾ ਰਹੇ ਹਨ, ਜਿਨ੍ਹਾਂ ਨੂੰ ਰੁੜਕੇਲਾ ਵਿੱਚ ਭਰਨ ਲਈ ਭੇਜਿਆ ਜਾਏਗਾ। ਹੁਣ ਤੱਕ ਦੀ ਯੋਜਨਾ ਦੇ ਅਨੁਸਾਰ ਹਰੇਕ 5 ਟੈਂਕਰਾਂ ਦੀ ਸਮਰੱਥਾ ਵਾਲੀਆਂ 2 ਆਕਸੀਜਨ ਐਕਸਪ੍ਰੈੱਸ ਵਿਸ਼ੇਸ਼ ਰੂਪ ਤੋਂ ਹਰਿਆਣਾ ਲਈ ਚਲਾਈ ਜਾਣਗੀਆਂ।
ਮੱਧ ਪ੍ਰਦੇਸ਼ ਨੇ ਅੱਜ ਸਵੇਰੇ 64 ਮੀਟ੍ਰਿਕ ਟਨ ਤੋਂ ਅਧਿਕ ਤਰਲ ਮੈਡੀਕਲ ਆਕਸੀਜਨ ਦੇ ਨਾਲ ਆਪਣੀ ਪਹਿਲੀ ਆਕਸੀਜਨ ਐਕਸਪ੍ਰੈੱਸ ਪ੍ਰਾਪਤ ਕੀਤੀ ਹੈ। ਮੱਧ ਪ੍ਰਦੇਸ਼ ਦੇ ਵੱਖ-ਵੱਖ ਸਥਾਨਾਂ ‘ਤੇ ਇਨ੍ਹਾਂ ਟੈਂਕਰਾਂ ਨੂੰ ਉਤਾਰਿਆ ਗਿਆ। ਇਨ੍ਹਾਂ ਵਿੱਚੋਂ ਜਬਲਪੁਰ ਵਿੱਚ 1 ਟੈਂਕਰ, ਭੋਪਾਲ ਵਿੱਚ 2 ਟੈਂਕਰ ਸਾਗਰ ਵਿੱਚ 3 ਟੈਂਕਰ ਉਤਾਰੇ ਗਏ ਹਨ।
ਲਖਨਊ ਲਈ ਚੌਥੀ ਆਕਸੀਜਨ ਐਕਸਪ੍ਰੈੱਸ ਅੱਜ ਐੱਲਐੱਮਓ ਦੇ ਤਿੰਨ ਟੈਂਕਰਾਂ ਨੂੰ ਲੈ ਕੇ ਲਖਨਊ ਪਹੁੰਚੇਗੀ। ਇੱਕ ਹੋਰ ਖਾਲੀ ਰੈਕ  ਲਖਨਊ ਤੋਂ ਬੋਕਾਰੋ ਦੇ ਰਸਤੇ ਵਿੱਚ ਹੈ, ਜੋ ਉੱਤਰ ਪ੍ਰਦੇਸ਼ ਵਿੱਚ ਆਕਸੀਜਨ ਦੀ ਸਪਲਾਈ ਕਰਨ ਵਾਲੇ ਆਕਸੀਜਨ ਟੈਂਕਰ ਦਾ ਇੱਕ ਹੋਰ ਸੈਟ ਲਿਆਏਗਾ। ਆਕਸੀਜਨ ਐਕਸਪ੍ਰੈੱਸ ਉੱਤਰ ਪ੍ਰਦੇਸ਼ ਨੂੰ ਨਿਰੰਤਰ ਰਾਜ ਦੇ ਨਿਵਾਸੀਆਂ ਲਈ ਨਿਰਵਿਘਨ ਆਕਸੀਜਨ ਦੀ ਸਪਲਾਈ ਸੁਨਿਸ਼ਚਿਤ ਕਰ ਰਹੀ ਹੈ।
ਭਾਰਤੀ ਰੇਲਵੇ ਨੇ ਹੁਣ ਤੱਕ ਉੱਤਰ ਪ੍ਰਦੇਸ਼ ਨੂੰ 202 ਮੀਟ੍ਰਿਕ ਟਨ, ਮਹਾਰਾਸ਼ਟਰ ਨੂੰ 174 ਮੀਟ੍ਰਿਕ ਟਨ, ਦਿੱਲੀ ਨੂੰ 70 ਮੀਟ੍ਰਿਕ ਟਨ ਅਤੇ ਮੱਧ ਪ੍ਰਦੇਸ਼ ਨੂੰ 64 ਮੀਟ੍ਰਿਕ ਟਨ ਤਰਲ ਆਕਸੀਜਨ ਪਹੁੰਚਾਈ ਹੈ।
ਵਣਜ ਤੇ ਉਦਯੋਗ ਮੰਤਰਾਲਾ
ਅਪੀਡਾ ਨੇ ਵਿਲੱਖਣ ਉਤਪਾਦ ਨੂੰ ਉਤਸ਼ਾਹਤ ਕਰਨ ਲਈ ਲੱਦਾਖ ਦੇ ਅਧਿਕਾਰੀਆਂ ਨਾਲ ਸਾਂਝੇਦਾਰੀ ਕੀਤੀ ਜੋ ਖੇਤਰ ਵਿੱਚ ਕਿਸਾਨਾਂ ਦੀ ਆਮਦਨ ਨੂੰ ਹੁਲਾਰਾ ਦੇਵੇਗੀ
ਲੱਦਾਖ ਤੋਂ ਖੇਤੀ ਉਤਪਾਦਾਂ ਦੀ ਬਰਾਮਦ ਨੂੰ ਉਤਸ਼ਾਹਤ ਕਰਨ, ਕਿਸਾਨਾਂ ਦੇ ਨਾਲ ਨਾਲ ਉੱਦਮੀਆਂ ਦੀ ਆਮਦਨ ਵਿਚ ਵਾਧੇ ਲਈ ਅਪੀਡਾ, ਡਿਫੈਂਸ ਇੰਸਟੀਚਿਊਟ ਆਫ ਹਾਈ ਆਲਟੀਚਿਊਡ ਰਿਸਰਚ  ਦੇ ਅਧਿਕਾਰੀਆਂ ਨਾਲ ਮਿਲ ਕੇ ਇਕ ਵਿਆਪਕ ਕਾਰਜ ਯੋਜਨਾ ਤਿਆਰ ਕਰ ਰਿਹਾ ਹੈ।
ਇਸੇ ਸਿਲਿਸਲੇ ਵਿਚ ਲੱਦਾਖ ਵਿਚ ਹਾਲ ਹੀ ਵਿਚ ਵੱਖ-ਵੱਖ ਗੇੜਾਂ ਦੀ ਗੱਲਬਾਤ ਤੋਂ ਬਾਅਦ ਵੱਡ ਮੁੱਲੀਆਂ ਦਵਾਈਆਂ ਵਾਲੇ ਫਲਾਂ, ਜਿਨ੍ਹਾਂ ਵਿੱਚ ਸਮੁਦਰੀ ਬਕਥਾੱਰਨ, ਖੁਰਮਾਨੀ ਅਤੇ ਜੈਵਿਕ ਚੀਜਾਂ ਵੀ ਸ਼ਾਮਲ ਹਨ, ਦਾ ਉਤਪਾਦਨ ਵਧਾਉਣ ਲਈ ਇਲਾਕਿਆਂ ਦੀ ਪਛਾਣ ਪ੍ਰਣਾਲੀ ਸ਼ੁਰੂ ਕਰਨ, ਕਿਸਾਨਾਂ ਦੀ ਕਾਰਜ ਸਮਰੱਥਾ ਵਧਾਉਣ ਅਤੇ ਉਤਪਾਦਾਂ ਦੀ ਵੈਲਯੂ ਐਡਿਸ਼ਨ ਦੇ ਕੰਮ ਕੀਤੇ ਜਾਣਗੇ।
ਇਸ ਅਧੀਨ ਅਪੀਡਾ ਉੱਦਮੀਆਂ, ਅਧਿਕਾਰੀਆਂ, ਕਿਸਾਨਾਂ ਸਮੇਤ ਸੰਬੰਧਤ ਪੱਖਾਂ ਦੀ ਸਮਰੱਥਾ ਨਿਰਮਾਣ, ਲੱਦਾਖ ਦੇ ਉਤਪਾਦਾਂ ਦੀ ਬਰਾਂਡਿੰਗ ਅਤੇ ਮਾਰਕੀਟਿੰਗ ਅਤੇ ਲੱਦਾਖ ਨੂੰ ਇਕ ਜੈਵਿਕ ਖੇਤਰ ਬਣਾਉਣ ਲਈ ਤਕਨੀਕੀ ਸਹਾਇਤਾ ਪ੍ਰਦਾਨ ਕਰੇਗਾ। ਅਪੀਡਾ ਲੱਦਾਖ ਦੇ ਉਤਪਾਦਾਂ ਦੀ ਬ੍ਰਾਂਡਿੰਗ ਅਤੇ ਪ੍ਰਚਾਰ ਲਈ ਵਿਸ਼ੇਸ਼ ਸਹਾਇਤਾ ਪ੍ਰਦਾਨ ਕਰੇਗਾ। ਇਸ ਅਧੀਨ ਖਾਸ ਤੌਰ ਤੇ ਸਮੁਦਰੀ ਬਕਥਾਰਨ ਦੀ ਬ੍ਰਾਂਡਿੰਗ ਤੇ ਉਸ ਦਾ ਮੁੱਖ ਜ਼ੋਰ ਰਹੇਗਾ ਜੋ ਕਿ ਵਿਟਾਮਿਨ ਸੀ, ਓਮੇਗਾ ਅਤੇ ਹੋਰ ਜ਼ਰੂਰੀ ਪੋਸ਼ਕ ਤੱਤਾਂ ਨਾਲ ਭਰਪੂਰ ਫਲ ਹੈ।
ਅਪੀਡਾ ਦੇ ਅਧਿਕਾਰੀਆਂ ਨੇ ਲੱਦਾਖ ਦੇ ਅਧਿਕਾਰੀਆਂ ਨਾਲ ਗੱਲਬਾਤ ਦੌਰਾਨ ਖੇਤੀ ਵਿਚ ਰਸਾਇਣਾਂ ਦੀ ਘੱਟ ਤੋਂ ਘੱਟ ਵਰਤੋਂ ਜਾਂ ਨਾ ਵਰਤੋਂ ਕਰਨ ਦੀ ਜਰੂਰਤ ਤੇ ਜ਼ੋਰ ਦਿੱਤਾ ਹੈ। ਅਪੀਡਾ ਨੇ ਲੱਦਾਖ ਦੇ ਉਤਪਾਦਾਂ ਦੀ ਬ੍ਰਾਂਡਿੰਗ ਵਿਚ ਮਦਦ ਕਰਨ ਲਈ ਜਲਦੀ ਤੋਂ ਜਲਦੀ ਰਸਾਇਣਾਂ ਅਤੇ ਖਾਦਾਂ ਦੀ ਵਰਤੋਂ ਨਾ ਕਰਨ ਅਤੇ ਪਛਾਣ ਪ੍ਰਣਾਲੀ ਸ਼ੁਰੂ ਕਰਨ ਦਾ ਹੁਕਮ ਦਿੱਤਾ ਹੈ। ਇਸ ਕਦਮ ਨਾਲ ਸਾਲ 2025 ਤੱਕ ਲੱਦਾਖ ਨੂੰ ਇਕ ਜੈਵਿਕ ਖੇਤਰ ਬਣਾਉਣ ਦਾ ਟੀਚਾ ਹਾਸਿਲ ਕਰਨਾ ਹੈ।
ਮਿਸ਼ਨ ਆਰਗੈਨਿਕ ਡਿਵੈਲਪਮੈਂਟ ਪਹਿਲਕਦਮੀ ਅਧੀਨ ਲੱਦਾਖ ਦੇ ਅਧਿਕਾਰੀਆਂ ਨੇ ਇਕ ਜੈਵਿਕ ਅਧਿਅਨ ਸਮੂਹ ਬਣਾਇਆ ਹੈ, ਜੋ ਜੈਵਿਕ ਪ੍ਰਮਾਣ ਪੱਤਰ ਦੇਣ ਦੇ ਦਸਤਾਵੇਜ਼ਾਂ ਦਾ ਮਸੌਦਾ ਅਤੇ ਉਸ ਦੀ ਸਰਟੀਫਿਕੇਸ਼ਨ ਕਰਨ ਦੀ ਪ੍ਰਕ੍ਰਿਆ ਤਿਆਰ ਕਰ ਰਿਹਾ ਹੈ ਅਤੇ ਵੱਖ-ਵੱਖ ਗੇੜਾਂ ਵਿਚ ਲਾਗੂ ਕਰ ਰਿਹਾ ਹੈ। ਡੀਆਈਐਚਏਆਰ ਵਲੋਂ ਲੱਦਾਖ ਪ੍ਰਸ਼ਾਸਨ ਤਕਨੀਕੀ ਸਹਾਇਤਾ ਪ੍ਰਦਾਨ ਕੀਤੀ ਜਾ ਰਹੀ ਹੈ ਜਿਸ ਨਾਲ ਕਿਸਾਨਾਂ ਨੂੰ 25 ਡਿਗਰੀ ਸੈਂਟੀਗ੍ਰੇਟ ਤੇ ਪੱਤੇਦਾਰ ਸਬਜ਼ੀਆਂ ਉਗਾਉਣ ਵਿਚ ਮਦਦ ਮਿਲ ਰਹੀ ਹੈ।
ਲੱਦਾਖ ਵਿਚ ਖੇਤੀ ਖੇਤਰ ਦੇ ਵਿਆਪਕ ਵਿਕਾਸ ਲਈ ਅਪੀਡਾ, ਲੇਹ ਅਤੇ ਲੱਦਾਖ ਜ਼ਿਲ੍ਹਿਆਂ ਦੇ ਖੇਤੀ ਅਤੇ ਬਾਗ਼ਬਾਨੀ ਵਿਭਾਗਾਂ, ਜੰਮੂ ਦੀ ਸ਼ੇਰ-ਏ-ਕਸ਼ਮੀਰ ਖੇਤੀ ਵਿਗਿਆਨ ਅਤੇ ਉੱਦਯੋਗਿਕ ਯੂਨੀਵਰਸਿਟੀ, ਡੀਆਈਐਚਏਆਰ ਅਤੇ ਉੱਦਮੀਆਂ ਨਾਲ ਮਿਲ ਕੇ ਲਗਾਤਾਰ ਕੰਮ ਕਰ ਰਿਹਾ ਹੈ।
--------------------------
ਵਾਈਬੀ
(Visitor Counter : 134
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਏਮਸ ਨਵੀਂ ਦਿੱਲੀ ਦੇ ਵੀਡੀਓ ਕੰਸਲਟੇਸ਼ਨ ਪ੍ਰੋਗਰਾਮ 'ਈ-ਆਈਸੀਯੂ' ਨੇ ਤੇਜ਼ ਰਫ਼ਤਾਰ ਫੜੀ
ਹੁਣ ਤੱਕ 11 ਰਾਜਾਂ ਵਿੱਚ 43 ਵੱਡੇ ਹਸਪਤਾਲਾਂ ਨੂੰ ਕਵਰ ਕੀਤਾ ਗਿਆ ਹੈ
ਕੋਵਿਡ-19 ਕਾਰਨ ਹੋਣ ਵਾਲੀਆਂ ਮੌਤਾਂ ਵਿੱਚ ਜਿੱਥੋਂ ਤੱਕ ਸੰਭਵ ਹੋ ਸਕੇ ਕਮੀ ਸੁਨਿਸ਼ਚਿਤ ਕਰਨ ਲਈ ਭਾਰਤ ਸਰਕਾਰ ਦੁਆਰਾ ਕੀਤੇ ਜਾ ਰਹੇ ਅਣਥੱਕ ਯਤਨਾਂ ਨੂੰ ਹੋਰ ਮਜ਼ਬੂਤੀ ਪ੍ਰਦਾਨ ਕਰਨ ਲਈ ਏਮਸ ਨਵੀਂ ਦਿੱਲੀ ਨੇ ਦੇਸ਼ ਭਰ ਦੇ ਆਈਸੀਯੂ ਡਾਕਟਰਾਂ ਨਾਲ ਇੱਕ ਵੀਡੀਓ-ਕੰਸਲਟੇਸ਼ਨ ਪ੍ਰੋਗਰਾਮ ‘ਈ-ਆਈਸੀਯੂ’ 8 ਜੁਲਾਈ, 2020 ਨੂੰ ਸ਼ੁਰੂ ਕੀਤਾ ਹੈ। ਇਸ ਪ੍ਰੋਗਰਾਮ ਦਾ ਉਦੇਸ਼ ਉਨ੍ਹਾਂ ਡਾਕਟਰਾਂ ਦਰਮਿਆਨ ਮਰੀਜ਼ਾਂ ਦੇ ਸਹੀ ਇਲਾਜ ਨਾਲ ਸਬੰਧਿਤ ਵਿਚਾਰ-ਵਟਾਂਦਰੇ ਸੁਨਿਸ਼ਚਿਤ ਕਰਨਾ ਹੈ ਜੋ ਦੇਸ਼ ਭਰ ਦੇ ਹਸਪਤਾਲਾਂ ਅਤੇ ਕੋਵਿਡ ਕੇਂਦਰਾਂ ਵਿੱਚ ਕੋਵਿਡ-19 ਰੋਗੀਆਂ ਦੇ ਇਲਾਜ ਵਿੱਚ ਸਭ ਤੋਂ ਅੱਗੇ ਹਨ। ਕੋਵਿਡ-19 ਰੋਗੀਆਂ ਦਾ ਇਲਾਜ ਕਰਨ ਵਾਲੇ ਡਾਕਟਰਾਂ ਦੇ ਨਾਲ-ਨਾਲ, ਆਈਸੀਯੂ ਵਿੱਚ ਕੰਮ ਕਰ ਰਹੇ ਡਾਕਟਰ ਵੀ ਇਸ ਵੀਡੀਓ ਪਲੈਟਫਾਰਮ ‘ਤੇ ਏਮਸ, ਨਵੀਂ ਦਿੱਲੀ ਦੇ ਹੋਰ ਡਾਕਟਰਾਂ ਅਤੇ ਮਾਹਿਰਾਂ ਤੋਂ ਪ੍ਰਸ਼ਨ ਪੁੱਛ ਸਕਦੇ ਹਾਂ, ਆਪਣੇ-ਆਪਣੇ ਅਨੁਭਵਾਂ ਨੂੰ ਪੇਸ਼ ਕਰ ਸਕਦੇ ਹਾਂ ਅਤੇ ਉਨ੍ਹਾਂ ਨਾਲ ਆਪਣੀ ਜਾਣਕਾਰੀ ਸਾਂਝਾ ਕਰ ਸਕਦੇ ਹਨ।
ਇਨ੍ਹਾਂ ਵਿਚਾਰ-ਵਟਾਂਦਰਿਆਂ ਦਾ ਮੁੱਖ ਉਦੇਸ਼ ਸਾਂਝੇ ਕੀਤੇ ਗਏ ਅਨੁਭਵਾਂ ਤੋਂ ਸਿੱਖੀ ਗਈ ਜਾਣਕਾਰੀ ਦੀ ਮਦਦ ਨਾਲ ਅਤੇ ਆਈਸੋਲੇਸ਼ਨ ਬੈੱਡ, ਆਕਸੀਜਨ ਦੀ ਸੁਵਿਧਾ ਵਾਲੇ ਬੈੱਡ ਤੇ ਆਈਸੀਯੂ ਬੈੱਡ ਸਮੇਤ 1000 ਬਿਸਤਰਿਆਂ ਵਾਲੇ ਹਸਪਤਾਲਾਂ ਦਰਮਿਆਨ ਬਿਹਤਰੀਨ ਪ੍ਰਥਾਵਾਂ ਜਾਂ ਤੌਰ-ਤਰੀਕਿਆਂ ਨੂੰ ਮਜ਼ਬੂਤ ਕਰਕੇ ਕੋਵਿਡ-19 ਤੋਂ ਹੋਣ ਵਾਲੀਆਂ ਮੌਤਾਂ ਨੂੰ ਨਿਊਨਤਮ ਪੱਧਰ 'ਤੇ ਲਿਆਉਣਾ ਹੈ। ਹੁਣ ਤੱਕ ਚਾਰ ਸੈਸ਼ਨ ਆਯੋਜਿਤ ਕੀਤੇ ਗਏ ਹਨ ਅਤੇ ਇਸ ਦੌਰਾਨ 43 ਸੰਸਥਾਵਾਂ {ਮੁੰਬਈ , ਗੋਆ , ਦਿੱਲੀ , ਗੁਜਰਾਤ , ਤੇਲੰਗਾਨਾ , ਅਸਾਮ , ਕਰਨਾਟਕ , ਬਿਹਾਰ , ਆਂਧਰ ਪ੍ਰਦੇਸ਼ , ਕੇਰਲ , ਤਮਿਲ ਨਾਡੂ } ਨੂੰ ਕਵਰ ਕੀਤਾ ਗਿਆ ਹੈ।
ਵੀਡੀਓ ਕਾਨਫਰੰਸ ਜ਼ਰੀਏ ਆਯੋਜਿਤ ਕੀਤੇ ਗਏ ਇਨ੍ਹਾਂ ਸੈਸ਼ਨਾਂ ਵਿੱਚੋਂ ਹਰੇਕ ਸੈਸ਼ਨ 1.5 ਤੋਂ 2 ਘੰਟੇ ਤੱਕ ਜਾਰੀ ਰਿਹਾ। ਇਨ੍ਹਾਂ ਵਿਚਾਰ-ਵਟਾਂਦਰਿਆਂ ਵਿੱਚ ਕੋਵਿਡ-19 ਰੋਗੀਆਂ ਦੇ ਸਹੀ ਇਲਾਜ ਨਾਲ ਸਬੰਧਿਤ ਸਾਰੇ ਮੁੱਦਿਆਂ ਨੂੰ ਕਵਰ ਕੀਤਾ ਗਿਆ ਹੈ। ਜਿਨ੍ਹਾਂ ਕੁਝ ਮਹੱਤਵਪੂਰਨ ਮੁੱਦਿਆਂ 'ਤੇ ਵਿਸ਼ੇਸ਼ ਜ਼ੋਰ ਦਿੱਤਾ ਗਿਆ ਹੈ, ਉਨ੍ਹਾਂ ਵਿੱਚ ਰੇਮੇਡੇਸਿਵਿਰ, ਸਿਹਤ ਲਾਭਕਾਰੀ ਪਲਾਜ਼ਮਾ ਅਤੇ ਟੋਸੀਲਿਜੁਮਾਬ ਜਿਹੀ ‘ਇਨਵੈਸਟੀਗੇਸ਼ਨਲ ਥੈਰੇਪੀਜ਼’ ਦੀ ਤਰਕਸੰਗਤ ਵਰਤੋਂ ਕਰਨ ਦੀ ਜ਼ਰੂਰਤ ਵੀ ਸ਼ਾਮਲ ਹੈ। ਇਲਾਜ ਕਰਨ ਵਾਲੀਆਂ ਟੀਮਾਂ ਨੇ ਵਰਤਮਾਨ ਸੰਕੇਤਾਂ ਦੇ ਨਾਲ-ਨਾਲ ਇਨ੍ਹਾਂ ਦੀ ਅੰਨ੍ਹੇਵਾਹ ਵਰਤੋਂ ਦੇ ਕਾਰਨ ਸੰਭਾਵਿਤ ਨੁਕਸਾਨ ਅਤੇ ਸਮਾਜਿਕ-ਮੀਡੀਆ ਦਬਾਅ ਅਧਾਰਿਤ ਨੁਸਖ਼ਿਆਂ ਨੂੰ ਸੀਮਿਤ ਕਰਨ ਦੀ ਜ਼ਰੂਰਤ ‘ਤੇ ਵੀ ਵਿਚਾਰ-ਵਟਾਂਦਰਾ ਕੀਤਾ ਹੈ।
ਵਧੀ ਹੋਈ ਬਿਮਾਰੀ ਲਈ ਪ੍ਰੋਨਿੰਗ, ਹਾਈ ਫਲੋ ਆਕਸੀਜਨ, ਨੌਨ-ਇਨਵੇਸਿਵ ਵੈਂਟੀਲੇਸ਼ਨ ਅਤੇ ਵੈਂਟੀਲੇਟਰ ਸੈਟਿੰਗਸ ਦੀ ਵਰਤੋਂ ਕਰਨਾ ਵੀ ਆਮ ਚਰਚਾ ਦਾ ਵਿਸ਼ਾ ਰਿਹਾ ਹੈ। ਸਾਂਝੇ ਤੌਰ ‘ਤੇ ਸਿਖਾਉਣ ਦੇ ਦੌਰਾਨ ਕੋਵਿਡ-19 ਦੇ ਨਿਦਾਨ ਵਿੱਚ ਵਿਭਿੰਨ ਟੈਸਟਿੰਗ ਰਣਨੀਤੀਆਂ ਦੀ ਭੂਮਿਕਾ 'ਤੇ ਵੀ ਕਾਫ਼ੀ ਵਿਚਾਰ ਵਟਾਂਦਰੇ ਹੋਏ ਹਨ।
ਟੈਸਟਿੰਗ ਵਾਰ-ਵਾਰ ਕਰਨ ਦੀ ਜ਼ਰੂਰਤ, ਮਰੀਜ਼ ਨੂੰ ਭਰਤੀ ਅਤੇ ਡਿਸਚਾਰਜ ਕਰਨ ਦੇ ਮਾਪਦੰਡ, ਡਿਸਚਾਰਜ ਕਰਨ ਦੇ ਬਾਅਦ ਉਭਰਨ ਵਾਲੇ ਰੋਗ ਲੱਛਣਾਂ ਦੇ ਸਹੀ ਪ੍ਰਬੰਧਨ ਅਤੇ ਕੰਮ ‘ਤੇ ਵਾਪਸ ਆਉਣ ਜਿਹੇ ਮੁੱਦਿਆਂ ਦਾ ਨਿਪਟਾਰਾ ਕਰ ਦਿੱਤਾ ਗਿਆ ਹੈ।
ਕੁਝ ਹੋਰ ਆਮ ਚਿੰਤਾਵਾਂ ਵਿੱਚ ਮਰੀਜ਼ਾਂ ਦੇ ਨਾਲ ਸੰਚਾਰ ਜਾਂ ਗੱਲਬਾਤ ਕਰਨ ਦੇ ਤਰੀਕੇ, ਸਿਹਤ ਕਰਮੀਆਂ ਦੀ ਸਕ੍ਰੀਨਿੰਗ, ਸ਼ੂਗਰ ਦੀ ਨਵੀਂ ਉਭਰਦੀ ਸਮੱਸਿਆ ਨਾਲ ਨਜਿੱਠਣਾ, ਸਟਰੋਕ, ਦਸਤ ਅਤੇ ਮਾਇਓਕਾਰਡੀਅਲ ਇਨਫਾਰਕਸ਼ਨ ਜਿਹੀਆਂ ਅਸਧਾਰਨ ਪਰਿਸਥਿਤੀਆਂ ਸ਼ਾਮਲ ਹਨ। ਏਮਸ, ਨਵੀਂ ਦਿੱਲੀ ਦੀ ਟੀਮ ਹਰੇਕ ਵੀਡੀਓ ਕੰਸਲਟੇਸ਼ਨ ਦੌਰਾਨ ਇੱਕ ਗਰੁੱਪ ਤੋਂ ਦੂਸਰੇ ਗਰੁੱਪ ਨੂੰ ਮਿਲ ਰਹੀ ਨਵੀਂ ਜਾਣਕਾਰੀ ਦੇ ਲਈ ਇੱਕ ਸੇਤੂ ਦੇ ਰੂਪ ਵਿੱਚ ਕੰਮ ਕਰਨ ਦੇ ਸਮਰੱਥ ਸੀ। ਇਸ ਤੋਂ ਇਲਾਵਾ, ਇਸ ਟੀਮ ਨੇ ਆਪਣੇ ਖੁਦ ਦੇ ਅਨੁਭਵਾਂ ਦੇ ਅਧਾਰ ‘ਤੇ ਲੋੜੀਂਦੀ ਸਲਾਹ ਦਿੱਤੀ ਅਤੇ ਵੱਖ-ਵੱਖ ਵਿਸ਼ਿਆਂ ਜਾਂ ਖੇਤਰਾਂ ਦੇ ਮਾਹਿਰਾਂ ਨੇ ਵਿਆਪਕ ਗਿਆਨਪਰਕ ਸਮੀਖਿਆ ਕੀਤੀ।
ਆਉਣ ਵਾਲੇ ਹਫਤਿਆਂ ਵਿੱਚ ਵੀਡੀਓ ਸਲਾਹ ਮਸ਼ਵਰਾ ਪ੍ਰੋਗਰਾਮ 'ਈ-ਆਈਸੀਯੂ' ਦੇਸ਼ ਭਰ ਵਿੱਚ ਫੈਲੇ ਛੋਟੇ ਸਿਹਤ ਕੇਂਦਰਾਂ  ਦੇ ਆਈਸੀਯੂ ਡਾਕਟਰਾਂ ਨੂੰ ਕਵਰ ਕਰੇਗਾ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀ ਉਪਲਬਧਤਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ 164.59 ਕਰੋੜ ਤੋਂ ਅਧਿਕ ਟੀਕੇ ਪ੍ਰਦਾਨ ਕੀਤੇ ਗਏ
ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਹੁਣ ਵੀ 12.38 ਕਰੋੜ ਤੋਂ ਅਧਿਕ ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਮੌਜੂਦ ਹਨ
ਕੇਂਦਰ ਸਰਕਾਰ ਦੇਸ਼ਭਰ ਵਿੱਚ ਕੋਵਿਡ-19 ਟੀਕਾਕਰਣ ਦਾ ਦਾਇਰਾ ਵਿਸਤ੍ਰਿਤ ਕਰਨ ਅਤੇ ਲੋਕਾਂ ਨੂੰ ਟੀਕੇ ਲਗਾਉਣ ਦੀ ਗਤੀ ਨੂੰ ਤੇਜ਼ ਕਰਨ ਦੇ ਲਈ ਪ੍ਰਤੀਬੱਧ ਹੈ। ਰਾਸ਼ਟਰਵਿਆਪੀ ਕੋਵਿਡ-19 ਟੀਕਾਕਰਣ 16 ਜਨਵਰੀ 2021 ਨੂੰ ਸ਼ੁਰੂ ਹੋਇਆ ਸੀ। ਕੋਵਿਡ-19 ਦੇ ਟੀਕੇ ਨੂੰ ਸਭ ਦੇ ਲਈ ਉਪਲਬਧ ਕਰਵਾਉਣ ਦੇ ਲਈ ਨਵਾਂ ਪੜਾਅ 21 ਜੂਨ 2021 ਤੋਂ ਸ਼ੁਰੂ ਕੀਤਾ ਗਿਆ ਸੀ। ਟੀਕਾਕਰਣ ਮੁਹਿੰਮ ਦੀ ਗਤੀ ਨੂੰ ਅਧਿਕ ਤੋਂ ਅਧਿਕ ਟੀਕੇ ਦੀ ਉਪਲਬਧਤਾ ਦੇ ਜ਼ਰੀਏ ਵਧਾਇਆ ਗਿਆ ਹੈ। ਇਸ ਦੇ ਤਹਿਤ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਟੀਕੇ ਦੀ ਉਪਲਬਧਤਾ ਬਾਰੇ ਪਹਿਲਾਂ ਸੂਚਨਾ ਪ੍ਰਦਾਨ ਕੀਤੀ ਜਾਂਦੀ ਹੈ, ਤਾਕਿ ਉਹ ਬਿਹਤਰ ਯੋਜਨਾ ਦੇ ਨਾਲ ਟੀਕੇ ਲਗਾਉਣ ਦਾ ਬੰਦੋਬਸਤ ਕਰ ਸਕਣ ਅਤੇ ਟੀਕੇ ਦੀ ਸਪਲਾਈ ਚੇਨ ਨੂੰ ਦਰੁਸਤ ਕੀਤਾ ਜਾ ਸਕੇ।
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਹਿੱਸੇ ਦੇ ਰੂਪ ਵਿੱਚ ਕੇਂਦਰ ਸਰਕਾਰ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਕੋਵਿਡ ਟੀਕੇ ਪ੍ਰਦਾਨ ਕਰਕੇ ਉਨ੍ਹਾਂ ਨੂੰ ਪੂਰਨ ਸਹਿਯੋਗ ਦੇ ਰਹੀ ਹੈ। ਟੀਕੇ ਦੀ ਸਰਬ-ਉਪਲਬਧਤਾ ਦੇ ਨਵੇਂ ਪੜਾਅ ਵਿੱਚ, ਕੇਂਦਰ ਸਰਕਾਰ ਟੀਕਾ ਨਿਰਮਾਤਾਵਾਂ ਤੋਂ 75% ਟੀਕੇ ਖਰੀਦ ਕੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਪ੍ਰਦਾਨ ਕਰੇਗੀ।
|
|
ਟੀਕਿਆਂ ਦੀਆਂ ਖੁਰਾਕਾਂ
|
|

|
|
ਹੁਣ ਤੱਕ ਹੋਈ ਸਪਲਾਈ
|
|
1,64,59,69,525
|
|
ਬਾਕੀ ਟੀਕੇ
|
|
12,38,35,511
ਕੇਂਦਰ ਸਰਕਾਰ ਦੁਆਰਾ ਹੁਣ ਤੱਕ ਮੁਫ਼ਤ ਅਤੇ ਸਿੱਧੇ ਰਾਜ ਸਰਕਾਰ ਖਰੀਦ ਦੇ ਜ਼ਰੀਏ ਟੀਕੇ ਦੀਆਂ 164.59 ਕਰੋੜ ਤੋਂ ਅਧਿਕ  ਖੁਰਾਕਾਂ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਉਪਲਬਧ ਕਰਵਾਈਆਂ ਗਈਆਂ ਹਨ।
ਹੁਣ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀਆਂ 12.38 ਕਰੋੜ ਤੋਂ ਅਧਿਕ  ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਉਪਲਬਧ ਹਨ, ਜਿਨ੍ਹਾਂ ਨੂੰ ਲਗਾਇਆ ਜਾਣਾ ਹੈ।